CELEX: 32006D0784
Language: lt
Date: 1163462400000
Title: 2006/784/EB: 2006 m. lapkričio 14 d. Komisijos sprendimas, leidžiantis naudoti tam tikrus kiaulių skerdenų klasifikavimo metodus Prancūzijoje (pranešta dokumentu Nr. C(2006) 5400)   (Tekstas svarbus EEE)

17.11.2006   
            
            
               LT
            
            
               Europos Sąjungos oficialusis leidinys
            
            
               L 318/27
            
         
      KOMISIJOS SPRENDIMAS
   
   2006 m. lapkričio 14 d.
   leidžiantis naudoti tam tikrus kiaulių skerdenų klasifikavimo metodus Prancūzijoje
   (pranešta dokumentu Nr. C(2006) 5400)
   (autentiškas tik tekstas prancūzų kalba)
   (Tekstas svarbus EEE)
   (2006/784/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1984 m. lapkričio 13 d. Tarybos reglamentą (EEB) Nr. 3220/84, nustatantį Bendrijos kiaulių skerdenų klasifikavimo skalę (1), ypač į jo 5 straipsnio 2 dalį,
   kadangi:
   
               (1)
            
            
               Reglamento (EEB) Nr. 3220/84 2 straipsnio 3 dalyje numatyta, kad kiaulių skerdenos turi būti klasifikuojamos raumeningumą apskaičiuojant pagal statistiškai pagrįstus klasifikavimo metodus, grindžiamus vienos ar kelių kiaulių skerdenos anatominių dalių fiziniu išmatavimu. Klasifikavimo metodus leidžiama taikyti atsižvelgiant į statistinės paklaidos didžiausią leistiną nuokrypį. Šis nuokrypis buvo apibrėžtas 1985 m. spalio 24 d. Komisijos reglamento (EEB) Nr. 2967/85, nustatančio išsamias Bendrijos kiaulių skerdenų klasifikavimo skalės taikymo taisykles (2), 3 straipsnio 2 dalyje.
            
         
               (2)
            
            
               Komisijos sprendime 97/28/EB (3) numatyta, kad Prancūzijoje leidžiama naudoti vieną kiaulių skerdenų klasifikavimo metodą pagrindiniu. Naudojant kitus du metodus gaunami lygiaverčiai rezultatai.
            
         
               (3)
            
            
               Dėl techninės evoliucijos bandoje Prancūzijos vyriausybė paprašė Komisijos leisti naudoti naujas formules taikant naudojamus metodus pagal Sprendimą Nr. 97/28/EB, todėl pateikė Reglamento (EEB) Nr. 2967/85 3 straipsnyje reikalaujamą nurodyti informaciją.
            
         
               (4)
            
            
               Įvertinus šį prašymą paaiškėjo, kad sąlygos, leidžiančios taikyti šiuos klasifikavimo būdus, yra įvykdytos.
            
         
               (5)
            
            
               Prietaisus ar klasifikavimo būdus galima leisti keisti tik nauju Komisijos sprendimu, priimtu atsižvelgiant į įgytą patirtį. Todėl dabartinis leidimas gali būti panaikintas.
            
         
               (6)
            
            
               Siekiant aiškumo, tikslinga panaikinti Sprendimą 97/28/EB ir jį pakeisti nauju sprendimu.
            
         
               (7)
            
            
               Šiame sprendime numatytos priemonės atitinka Kiaulienos vadybos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Remiantis Reglamentu (EEB) Nr. 3220/84, Prancūzijoje leidžiama naudoti šiuos kiaulių skerdenų klasifikavimo būdus:
   
               a)
            
            
               prietaisą Capteur Gras/Maigre – Sydel (CGM) ir su juo susijusius vertinimo metodus, kurių aprašymas pateikiamas priedo 1 dalyje;
            
         
               b)
            
            
               prietaisą CSB Ultra-Meater ir su juo susijusius vertinimo metodus, kurių aprašymas pateikiamas priedo 2 dalyje;
            
         
               c)
            
            
               Rankinį metodą (ZP) ir su juo susijusius vertinimo metodus, kurių aprašymas pateikiamas priedo 3 dalyje.
            
         Rankinį metodą (ZP) galima taikyti tik tose skerdyklose, kuriose per savaitę paskerdžiama ne daugiau kaip 200 kiaulių.
   2 straipsnis
   Nukrypstant nuo Reglamento (EEB) Nr. 3220/84 2 straipsnyje nurodyto standartinio pateikimo, kiaulių skerdenas galima pateikti su liežuviu prieš jas sveriant ir klasifikuojant. Šiuo atveju siekiant nustatyti lyginamąsias kiaulių skerdenų kainas, nustatytas šiltos skerdenos svoris sumažinamas 0,5 %.
   3 straipsnis
   Šių prietaisų ar vertinimo metodų keisti neleidžiama.
   4 straipsnis
   Sprendimas 97/28/EB panaikinamas.
   Tačiau iki 2006 m. gruodžio 17 d. Prancūzija gali vietoj šiuo sprendimu leidžiamų naudoti metodų toliau taikyti kiaulių skerdenų klasifikavimo metodus, kuriuos leidžiama naudoti taikant Sprendimą 97/28/EB.
   5 straipsnis
   Šis sprendimas skirtas Prancūzijos Respublikai.
   
      Priimta Briuselyje, 2006 m. lapkričio 14 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 301, 1984 11 20, p. 1. Reglamentas su paskutiniais pakeitimais, padarytais Reglamentu (EB) Nr. 3513/93 (OL L 320, 1993 12 22, p. 5).
   
      (2)  OL L 285, 1985 10 25, p. 39. Reglamentas su paskutiniais pakeitimais, padarytas Reglamentu (EB) Nr. 1197/2006 (OL L 217, 2006 8 8, p. 6).
   
      (3)  OL L 12, 1997 1 15, p. 30. Sprendimas su pakeitimais, padarytais Sprendimu 97/473/EB (OL L 200, 1997 7 29, p. 64).
   
      PRIEDAS
      KIAULIŲ SKERDENŲ KLASIFIKAVIMO METODAI PRANCŪZIJOJE
      1   DALIS
      Capteur Gras/Maigre – Sydel (CGM)
      
                  1.
               
               
                  Kiaulių skerdenos klasifikuojamos naudojant prietaisą, vadinamą Capteur Gras/Maigre – Sydel (CGM version 01-A).
               
            
                  2.
               
               
                  Prietaisą sudaro 8 mm skersmens didelės skiriamosios gebos zondas Sydel, infraraudonosios spinduliuotės fotodiodas (Honeywell) ir du fotoimtuvai (Honeywell). Veikimo nuotolis yra nuo 0 iki 95 milimetrų.
                  Matavimo duomenis į raumeningumo procentinę išraišką paverčia pats CGM aparatas.
               
            
                  3.
               
               
                  Skerdenos raumeningumas apskaičiuojamas pagal šią formulę:
                  
                     
                         = 63,20 – 0,334 G1 – 0,427 G2 + 0,144 M2
                  
                  kai:
                  
                              
                                 
                           
                           
                              =
                           
                           
                              skerdenos raumeningumo procentinė išraiška,
                           
                        
                              G1
                           
                           
                              =
                           
                           
                              lašinių storis (su oda) milimetrais, išmatuotas 8 cm atstumu nuo skerdenos vidurinės linijos tarp trečio ir ketvirto paskutinio juosmens slankstelio, statmena odai trajektorija,
                           
                        
                              G2
                           
                           
                              =
                           
                           
                              lašinių storis (su oda) milimetrais, išmatuotas 6 cm atstumu nuo skerdenos vidurinės linijos tarp trečio ir ketvirto paskutinių šonkaulių, lygiagrečia šiai linijai trajektorija,
                           
                        
                              M2
                           
                           
                              =
                           
                           
                              raumenų storis (su oda) milimetrais, išmatuotas 6 cm atstumu nuo skerdenos vidurinės linijos tarp trečio ir ketvirto paskutinių šonkaulių, lygiagrečia šiai linijai trajektorija.
                           
                        Formulė taikoma nuo 45 iki 125 kilogramų sveriančioms skerdenoms.
               
            2   DALIS
      CSB Ultra-Meater
      
                  1.
               
               
                  Kiaulių skerdenos klasifikuojamos naudojant prietaisą, vadinamą CSB Ultra-Meater version 3.0.
               
            
                  2.
               
               
                  Prietaisas turi 3,5 MHz zondą (Pie Medical). Veikimo nuotolis yra nuo 0 iki 200 milimetrų.
                  Matavimo duomenis į raumeningumo procentinę išraišką paverčia centrinis procesorius.
               
            
                  3.
               
               
                  Skerdenos raumeningumas apskaičiuojamas pagal šią formulę:
                  
                     
                         = 62,68 – 0,921 G + 0,204 M
                  
                  kai:
                  
                              
                                 
                           
                           
                              =
                           
                           
                              skerdenos raumeningumo procentinė išraiška,
                           
                        
                              G
                           
                           
                              =
                           
                           
                              lašinių storis (su oda) milimetrais, išmatuotas 6 cm atstumu nuo skerdenos vidurinės linijos tarp antro ir trečio paskutinių šonkaulių, statmena odai trajektorija,
                           
                        
                              M
                           
                           
                              =
                           
                           
                              raumenų storis (su oda) milimetrais, išmatuotas 6 cm atstumu nuo skerdenos vidurinės linijos tarp antro ir trečio paskutinių šonkaulių, statmena odai trajektorija.
                           
                        Formulė taikoma nuo 45 iki 125 kilogramų sveriančioms skerdenoms.
               
            3   DALIS
      Rankinis metodas (ZP)
      
                  1.
               
               
                  Kiaulių skerdenos klasifikuojamos naudojant rankinį metodą (ZP).
               
            
                  2.
               
               
                  Atliekant šį metodą gali būti naudojamasi liniuote, kurios padalų nustatymas remiasi lygties prognoze. Jo principas pagrįstas tuo, kad ties skerdenos vidurine linija rankiniu būdu išmatuojamas lašinių storis ir raumenų storis.
               
            
                  3.
               
               
                  Skerdenos raumeningumas apskaičiuojamas pagal šią formulę:
                  
                     
                         = 55,99 – 0,514 Gf + 0,157 Mf
                  
                  kai:
                  
                              
                                 
                           
                           
                              =
                           
                           
                              skerdenos raumeningumo procentinė išraiška,
                           
                        
                              Gf
                           
                           
                              =
                           
                           
                              matomas ploniausias lašinių storis milimetrais ties skerdenos vidurine linija, uždengiantis strėninį raumenį glutaeus medius,
                           
                        
                              Mf
                           
                           
                              =
                           
                           
                              Matomas juosmens raumenų storis milimetrais ties skerdenos vidurine linija, kaip trumpiausias atstumas tarp kranialinio vidurinio strėninio (glutaeus medius) raumens prisitvirtinimo krašto ir dorsalinio stuburo kanalo krašto.
                           
                        Formulė taikoma nuo 45 iki 125 kilogramų sveriančioms skerdenoms.